CELEX: 32018R1293
Language: hu
Date: 2018-09-26 00:00:00
Title: A Bizottság (EU) 2018/1293 végrehajtási rendelete (2018. szeptember 26.) az (EU) 2017/2470 végrehajtási rendeletnek a laktitol új élelmiszer felhasználásának feltételei tekintetében történő módosításáról (EGT-vonatkozású szöveg.)

27.9.2018   
               
               
                  HU
               
               
                  Az Európai Unió Hivatalos Lapja
               
               
                  L 243/2
               
            
         A BIZOTTSÁG (EU) 2018/1293 VÉGREHAJTÁSI RENDELETE
         (2018. szeptember 26.)
         az (EU) 2017/2470 végrehajtási rendeletnek a laktitol új élelmiszer felhasználásának feltételei tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az új élelmiszerekről, az 1169/2011/EU európai parlamenti és tanácsi rendelet módosításáról, valamint a 258/97/EK európai parlamenti és tanácsi rendelet és az 1852/2001/EK bizottsági rendelet hatályon kívül helyezéséről szóló, 2015. november 25-i (EU) 2015/2283 európai parlamenti és tanácsi rendeletre (1) és különösen annak 12. cikkére,
         mivel:
         
                     (1)
                  
                  
                     Az (EU) 2015/2283 rendelet értelmében csak engedélyezett és az uniós jegyzékbe felvett új élelmiszerek hozhatók forgalomba az Unióban.
                  
               
                     (2)
                  
                  
                     A Bizottság az (EU) 2015/2283 rendelet 8. cikke alapján elfogadta az engedélyezett új élelmiszerek uniós jegyzékét megállapító (EU) 2017/2470 bizottsági végrehajtási rendeletet (2).
                  
               
                     (3)
                  
                  
                     Az (EU) 2015/2283 rendelet 12. cikke értelmében a Bizottság határoz egy új élelmiszer engedélyezéséről és az Unión belül történő forgalomba hozataláról, valamint az uniós jegyzék naprakésszé tételéről.
                  
               
                     (4)
                  
                  
                     Az (EU) 2017/450 bizottsági végrehajtási határozat (3) a 258/97/EK európai parlamenti és tanácsi rendelet (4) szerint engedélyezte a laktitol új élelmiszerként történő forgalomba hozatalát a felnőtt népességnek szánt, kapszula vagy tabletta formában lévő étrend-kiegészítőkben.
                  
               
                     (5)
                  
                  
                     2018. március 22-én a DuPont Nutrition Biosciences ApS vállalat az (EU) 2015/2283 rendelet 10. cikkének (1) bekezdése értelmében kérelmet nyújtott be a Bizottsághoz a laktitol új élelmiszer felhasználási feltételeinek módosítása iránt. Ebben kérte, hogy a laktitolt étrend-kiegészítőkben por formában is fel lehessen használni.
                  
               
                     (6)
                  
                  
                     A Bizottság nem kérte ki az Európai Élelmiszerbiztonsági Hatóság szakvéleményét a 10. cikk (3) bekezdésének megfelelően, mivel a laktitol új élelmiszer felhasználási feltételeinek az étrend-kiegészítőkben por formában való felhasználással való kiegészítése valószínűsíthetően nincs hatással az emberi egészségre.
                  
               
                     (7)
                  
                  
                     A laktitol új élelmiszer étrend-kiegészítőkben kapszula vagy tabletta formájában való felhasználásának az (EU) 2017/450 végrehajtási határozat által megengedett maximális mennyisége 20 g/nap. A laktitol új élelmiszer javasolt felhasználási mennyisége ugyanebben az élelmiszerkategóriában por formában a jelenleg megengedett maximális mennyiségnek felel meg. Ezért helyénvaló módosítani a laktitol felhasználási feltételeit és a jelenlegi maximális megengedett szinten engedélyezni annak por formában történő felhasználását.
                  
               
                     (8)
                  
                  
                     A kérelemben feltüntetett információk alapján kellő megalapozottsággal állítható, hogy a laktitol új élelmiszer felhasználási feltételeinek azon módosítására irányuló kérelem, hogy az étrend-kiegészítőkben felhasznált laktitol megengedett formái között szerepeljen a por forma is, megfelel az (EU) 2015/2283 rendelet 12. cikkének (2) bekezdésében foglaltaknak.
                  
               
                     (9)
                  
                  
                     A 2002/46/EK európai parlamenti és tanácsi irányelv (5) követelményeket határoz meg az étrend-kiegészítőkre vonatkozóan. Az étrend-kiegészítőkben felhasználható laktitol e további formáját az említett irányelv sérelme nélkül indokolt engedélyezni.
                  
               
                     (10)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            
               (1)   Az engedélyezett új élelmiszereknek az (EU) 2015/2283 rendelet 8. cikke értelmében létrehozott uniós jegyzékében a laktitolra vonatkozó bejegyzést az e rendelet mellékletében meghatározottak szerint módosítani kell.
            
            
               (2)   Az uniós jegyzékben feltüntetendő, (1) bekezdés szerinti bejegyzésnek magában kell foglalnia az e rendelet mellékletében megállapított felhasználási feltételeket és jelölési követelményeket.
            
            
               (3)   Az e cikkben előírt engedély nem sértheti a 2002/46/EK irányelv rendelkezéseit.
            
         
         
            2. cikk
            Az (EU) 2017/2470 végrehajtási rendelet melléklete e rendelet mellékletének megfelelően módosul.
         
         
            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. szeptember 26-án.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 327., 2015.12.11., 1. o.
         
         
            (2)  A Bizottság (EU) 2017/2470 végrehajtási rendelete (2017. december 20.) az új élelmiszerek uniós jegyzékének az új élelmiszerekről szóló (EU) 2015/2283 európai parlamenti és tanácsi rendelet alapján történő megállapításáról (HL L 351., 2017.12.30., 72. o.).
         
            (3)  A Bizottság (EU) 2017/450 végrehajtási határozata (2017. március 13.) a laktitolnak a 258/97/EK európai parlamenti és tanácsi rendelet szerinti új élelmiszer-összetevőként való forgalomba hozatala engedélyezéséről (HL L 69., 2017.3.15., 31. o.).
         
            (4)  Az Európai Parlament és a Tanács 258/97/EK rendelete (1997. január 27.) az új élelmiszerekről és az új élelmiszer-összetevőkről (HL L 43., 1997.2.14., 1. o.).
         
            (5)  Az Európai Parlament és a Tanács 2002/46/EK irányelve (2002. június 10.) az étrend-kiegészítőkre vonatkozó tagállami jogszabályok közelítéséről (HL L 183., 2002.7.12., 51. o.).
      
      
         
            MELLÉKLET
            Az (EU) 2017/2470 végrehajtási rendelet mellékletének 1. táblázatában (Engedélyezett új élelmiszerek) a „Laktitol” bejegyzés helyébe a következő bejegyzés lép:
            
               
                           Engedélyezett új élelmiszer
                        
                        
                           Az új élelmiszer felhasználásának feltételei
                        
                        
                           További különös jelölési követelmények
                        
                        
                           Egyéb követelmények
                        
                     
                           „Laktitol
                        
                        
                           
                              Adott élelmiszer-kategória
                           
                        
                        
                           
                              Maximális mennyiségek
                           
                        
                        
                           Az új élelmiszer megnevezése az azt tartalmazó étrend-kiegészítők jelölésén: »Laktitol«”
                        
                        
                            
                        
                     
                           A felnőtt népességnek szánt, a 2002/46/EK irányelvben meghatározott étrend-kiegészítők (kapszula, tabletta vagy por formájában)
                        
                        
                           20 g/nap